b'\n_START_ARTICLE_\nApp educativa\n_START_PARAGRAPH_\nUna app \xc3\xa9s una aplicaci\xc3\xb3 inform\xc3\xa0tica dissenyada per ser utilitzada en dispositius m\xc3\xb2bils (tauletes, tel\xc3\xa8fons intel\xc2\xb7ligents, etc). Ens fan utilitzar moltes d\'aquestes apps cada dia i \xc3\xa9s la ra\xc3\xb3 per la qual s\'han tornat eines molt poderoses a l\'hora de desenvolupar qualsevol tipus d\'activitats d\'ensenyament o d\'acci\xc3\xb3 formativa, siguin aquestes de tipus formal o informal (treball, escola, universitat, oci, bricolatge, etc.). De fet, moltes d\'aquestes son aplicacions educatives._NEWLINE_En el recorregut que el programari educatiu ha tingut des del seu origen fins al dia d\'avui, la possibilitat d\'utilitzar dispositius m\xc3\xb2bils ofereix una gran oportunitat que no solament amplifica les possibilitats educatives dels programaris sin\xc3\xb3 que modifica, sota el lema a qualsevol moment i a qualsevol lloc,  l\'aprenentatge i la ensenyan\xc3\xa7a mateixa. No hi ha limitacions d\'espai i temps, l\'acc\xc3\xa9s a la informaci\xc3\xb3 \xc3\xa9s aqu\xc3\xad i ara de manera que l\'aprenentatge es fa m\xc3\xa9s personalitzat, compartit i contextual, reflectint les m\xc3\xa9s recents teories de aprenentatge aplicades a l\'educaci\xc3\xb3\xc2\xa0en l\xc3\xadnia (aprenentatge virtual, connectat i m\xc3\xb2bil).  _NEWLINE_Canvia el concepte d\'aula i la mateixa relaci\xc3\xb3 entre estudiant i educador donant lloc als deu processos anomenats aprenentatge ubic (U-learning), referint-se a l\'ubiq\xc3\xbcitat com experi\xc3\xa8ncia d\'adaptaci\xc3\xb3 i ductilitat en contextos diversos i en constant fluctuaci\xc3\xb3, amb un mat\xc3\xads m\xc3\xa9s immersiu i envoltant que amb l\'aprenentatge m\xc3\xb2bil (M-learning), que es refereix a qualsevol acci\xc3\xb3 educativa que es fa fent servir dispositius m\xc3\xb2bils de forma flexible estan o no connectat en xarxes socials. Les apps s\'han convertit en una de les m\xc3\xa9s poderoses eines educatives, a causa de la difusi\xc3\xb3 massiva entre persones de totes les edats i de cada\xc2\xa0pa\xc3\xads on els dispositius m\xc3\xb2bils s\'han instal\xc2\xb7lat amb facilitat. A m\xc3\xa9s, diversos factors com ara el cost assequible d\'aquests i de les connexions a Internet han transformat aquestes senzilles aplicacions en possibles facilitadors d\'accions educatives, permetent superar l\xc3\xadmits normalment subjacents a l\'\xc3\xbas dels programaris educatius, que dificulten l\'\xc3\xbas i el cost del programari: les apps, quan no s\xc3\xb3n gratu\xc3\xaftes, tenen de totes maneres un preu ajustat.  Aix\xc3\xb2, juntament amb les caracter\xc3\xadstiques multi-medials i multi-tasques dels dispositius m\xc3\xb2bils (c\xc3\xa0mera, gravadora d\'\xc3\xa0udio, \xc3\xbas de br\xc3\xbaixoles, GPS, etc.) ofereix infinites possibilitats d\'aplicacions i han fet sorgir pr\xc3\xa0ctiques com la de BYOD ("porta el teu propi dispositiu") on cadasc\xc3\xba pot assistir a la formaci\xc3\xb3 impartida amb els propis dispositius, reduint el cost dels cursos, sent molt utilitzat en l\'\xc3\xa0mbit corporatiu.Cal considerar que amb aquestes pr\xc3\xa0ctiques molts dispositius estaran connectats en una xarxa connectada a la de l\'empresa o centre formatiu i aix\xc3\xb2 podria constituir un perill en la seguretat, tant que s\'ha fet necess\xc3\xa0ria la creaci\xc3\xb3 de programaris i serveis pel control de les apps: l\'administraci\xc3\xb3 d\'aplicacions m\xc3\xb2bils MAM, per a gestionar la seguretat de les empreses. Eines com aquestes seran indispensables en el futur de l\'Internet de les coses on tots els dispositius i objectes seran connectats i gestionats a trav\xc3\xa9s de aplicacions.   _NEWLINE_(Hist\xc3\xb2ria de les aplicacions educatives)\n_START_SECTION_\nAvantatges\n_START_PARAGRAPH_\nEls avantatges que poden trobar ara per ara en les aplicacions educatives s\xc3\xb3n immenses perqu\xc3\xa8 compta amb bones eines de support per a treballar de forma individual, per parelles o en grup de forma cooperativa. A m\xc3\xa9s, ajuda als xiquest a aprendre de altres i amb altres, facilita l\'aprenentatge fent, construint coses i resolent problemes i se\'ls estimula per a adquirir els coneixements a trav\xc3\xa9s de la col\xc2\xb7laboraci\xc3\xb3, comunicaci\xc3\xb3 i interacci\xc3\xb3. No obstant aix\xc3\xb2, ho enfocarem des de tres punt de vista: des de l\'\xc3\xa0mbit de l\'aprenentatge, de l\'alumnat i del professorat:\n_START_SECTION_\nDes de la perspectiva de l\'aprenentatge\n_START_PARAGRAPH_\na) Inter\xc3\xa9s y motivaci\xc3\xb3_NEWLINE_L\'alumnat est\xc3\xa0 motivat a utilitzar els recursos Tic i es uns dels motors d l\'aprenentatge, ja que els incita a l\'activitat i al pensament. Gr\xc3\xa0cies a esta disposici\xc3\xb3, els estudiants dediquen m\xc3\xa9s temps a estudiar i per tant, aprenen m\xc3\xa9s._NEWLINE_b) Interacci\xc3\xb3_NEWLINE_Els estudiants estan permanentment predisposat a interactuar amb l\'ordinador o tauletes, ja que \xc3\xa9s una eina innovadora a l\'aula, amb la qual cosa mant\xc3\xa9 un alt grau d\'implicaci\xc3\xb3 en el treball i els permet la interactivitat de l\'ordinador o tauletes, possibilitant el di\xc3\xa0leg i el gran volum d\'informaci\xc3\xb3 disponible a Internet, atreu a l\'alumnat i mant\xc3\xa9 la seva atenci\xc3\xb3._NEWLINE_c) Iniciativa_NEWLINE_La constant participaci\xc3\xb3 per part de l\'alumnat propicia el desenvolupament de la seva iniciativa i aprenen cont\xc3\xadnuament noves decisions davant les respostes de l\'ordinador/tauletes a les seves accions. Aix\xc3\xad mateix, es promou el treball aut\xc3\xb2nom, rigor\xc3\xb3s i met\xc3\xb2dic._NEWLINE_d) Aprenentatge a partir d\'errors_NEWLINE_El feed-back immediat a les respostes i a les accions dels usuaris permet a l\'alumnat a con\xc3\xa8ixer els seus errors just en el moment en qu\xc3\xa8 es produeixen i generalment els programes ofereixen l\'oportunitat d\'assajar noves respostes o formes d\'actuar per superar-los._NEWLINE_e) Aprenentatge cooperatiu_NEWLINE_El treball en grup estimula als seus components i fan que dialogen sobre la millor soluci\xc3\xb3 per al problema en q\xc3\xbcesti\xc3\xb3. A m\xc3\xa9s apareix m\xc3\xa9s tard el cansament, i alguns alumnes raonen millor quan veuen resoldre un problema a un altre que quan ells tenen la responsabilitat directa._NEWLINE_f) Alt grau d\'interdisciplinarietat_NEWLINE_Les tasques educatives realitzades amb l\'ordinador o tauleta permeten obtenir un alt grau d\'interdisciplinarietat per la seua versatilitat i gran capacitat d\'emmagatzematge que permet realitzar diversos tipus de tractament a una informaci\xc3\xb3 molt \xc3\xa0mplia i variada.\n_START_SECTION_\nDes de la perspectiva de l\'alumnat\n_START_PARAGRAPH_\nSuposa la utilitzaci\xc3\xb3 i instruments o eines atractives i moltes vegades amb components l\xc3\xbadics. Gr\xc3\xa0cies a l\'acc\xc3\xa9s a m\xc3\xbaltiples recursos educatius i materials did\xc3\xa0ctics digitals enriqueixen els processos d\'ensenyament-aprenentatge sense que siga el mestre la font principal de coneixements. A m\xc3\xa9s l\'exist\xc3\xa8ncia de diversos materials did\xc3\xa0ctics i recursos educatius facilita la individualitzaci\xc3\xb3 de l\'ensenyament i de l\'aprenentatge de cada alumne i pot utilitzar els materials m\xc3\xa9s acords amb el seu estil d\'aprenentatge i les seves circumst\xc3\xa0ncies personals, de manera que tamb\xc3\xa9 motiven el "aprenentatge aut\xc3\xb2nom" i l\'autoavaluaci\xc3\xb3 del seu coneixement o dels conceptes que estiguin aprenent.\n_START_SECTION_\nDes de la perspectiva del professorat\n_START_PARAGRAPH_\nLes aplicacions educatives permeten la individualitzaci\xc3\xb3 de l\'alumnat, ja que l\'ordinador o tauleta pot adaptar-se als seus coneixements previs i al seu ritme de treball i a m\xc3\xa9s, resulten molt \xc3\xbatils per a realitzar activitats d\'ampliaci\xc3\xb3 i refor\xc3\xa7. Tamb\xc3\xa9, la diversitat de recursos i amplitud d\'informaci\xc3\xb3 a internet faciliten al professorat l\'organitzaci\xc3\xb3 d\'activitats grupals en les que l\'alumnat ha d\'interactuar amb aquests materials. Moltes s\xc3\xb3n els advantatges, ja que alliberen al professorat de treballs repetitius, mon\xc3\xb2tons i rutinaris, de manera que es pot dedicar m\xc3\xa9s a estimular el desenvolupament de les facultats cognitives superiors de l\'alumnat. I finalment, constitueixen un bon mitj\xc3\xa0 d\'investigaci\xc3\xb3 a l\'aula pel fet d\'arxivar les respostes dels alumnes quan interactuen amb determinats aplicacions,ja que permet fer un seguiment detallat dels errors comesos i del proc\xc3\xa9s que han seguit fins a arribar a la resposta correcta.\n_START_SECTION_\nDesavantatges\n_START_PARAGRAPH_\nEls desavantatges que poden veure a nivel educatiu \xc3\xa9s la quantitat d\'informaci\xc3\xb3 continguda en les plataformas educatives. \xc3\x89s incalculable, el temps que l\'usuari requereix per navegar a la recerca d\'informaci\xc3\xb3 pot ser extens, sobretot quan recentment no coneix amb profunditat la tem\xc3\xa0tica que cerca. Navegar a trav\xc3\xa9s d\'aquesta gran quantitat d\'informaci\xc3\xb3 pot arribar a nivells en qu\xc3\xa8 l\'usuari perd l\'orientaci\xc3\xb3 i en veure enfrontant davant de tanta informaci\xc3\xb3 diversa._NEWLINE_Per aprofitar la informaci\xc3\xb3 continguda en aquesta gran biblioteca virtual cal saber qu\xc3\xa8 buscar i com buscar. Per a aix\xc3\xb2, \xc3\xa9s indispensable que els aprenents generen els seus propis mecanismes de recerca i sobretot posseeixen la claredat i orientaci\xc3\xb3 donada pel facilitador en funci\xc3\xb3 dels conceptes claus a trav\xc3\xa9s dels quals encaminar la navegaci\xc3\xb3._NEWLINE_Ax\xc3\xad mateix est\xc3\xa0 associat al problema del volum d\'informaci\xc3\xb3, ja que qualsevol persona pot allotjar la informaci\xc3\xb3 que desitgi. Aix\xc3\xb2 posa en primer pla el tema de la capacitat de l\'usuari per diferenciar la informaci\xc3\xb3 rellevant i vera\xc3\xa7 de la que no ho \xc3\xa9s. Per utilitzar els recursos d\'internet, s\'ha de tenir com a objectiu rellevant fomentar en els aprenents una actitud cr\xc3\xadtica cap a la informaci\xc3\xb3 circulant. Com vam veure els avantages des de tres perspectives, ara donarem pas a les desavantatges, des de tres aspects._NEWLINE_Des de la perspectiva de l\'aprenentatge:_NEWLINE_a)Distraccions_NEWLINE_L\'alumnat a vegades es dedica a jugar a joc que m\xc3\xa9s els agrada, en lloc de treballar en continguts que reforcen els seves coneixements. _NEWLINE_b) Dispersi\xc3\xb3_NEWLINE_La navegaci\xc3\xb3 pels diversos i atractius espais d\'internet, plens d\'aspectes variats i interessants, inclina a l\'alumnat a desviar-se dels objectius de la seva recerca. _NEWLINE_c) P\xc3\xa8rdua de temps_NEWLINE_Moltes vegades es perd molt de temps buscant la informaci\xc3\xb3 que es necessita: exc\xc3\xa9s d\'informaci\xc3\xb3 disponible, dispersi\xc3\xb3, manca de m\xc3\xa8tode de recerca, p\xc3\xa8rdua en l\'\xc3\xa0mplia xarxa d\'internet, etc\xc3\xa8tera. d) Informacions no fiables_NEWLINE_A internet hi ha molta informaci\xc3\xb3 que no \xc3\xa9s fiable, que \xc3\xa9s relativament parcial, obsoleta o que no est\xc3\xa0 contrastada. Per aix\xc3\xb2 cal ensenyar a l\'alumnat les p\xc3\xa0gines que s\xc3\xb3n segures, en les que poden contrastar la informaci\xc3\xb3, explicar-los qu\xc3\xa8 volen buscar en concret i erradicar l\'ambig\xc3\xbcitat de les informacions._NEWLINE_Des de la perspectiva de l\'alumnat:_NEWLINE_Les apliacions resulten motivadores, per\xc3\xb2 un exc\xc3\xa9s de motivaci\xc3\xb3 pot provocar addicci\xc3\xb3.Per tant, el professorat haur\xc3\xa0 d\'estar atent davant d\'alumnes que mostren un descontrol desmesurat davant les pantalles. Quant a les eines propostes, permeten a l\'alumne aprendre sol per\xc3\xb2 aquest treball pot comportar problemes de sociabilitat i de companyonia. Pel que fa, a un exc\xc3\xa9s de temps treballant davant l\'ordinador o males postures poden provocar diverses malalties. En definitiva, no sempre proporcionen una adequada orientaci\xc3\xb3, profunditat dels continguts, bones interaccions, entre altres. Conseq\xc3\xbcement, se ha d\'actualizar i revisar abans d\'estar a l\'abast dels alumnes._NEWLINE_Des de la perspectiva del professorat:_NEWLINE_De vegades el professorat no disposa dels coneixements adequats sobre els sistemes inform\xc3\xa0tics i sobre com aprofitar els recursos educatius disponibles amb els seus alumnes i sorgeixen problemes i augmenta el seu estr\xc3\xa8s. D\'una banda, l\'alumnat pot centrar-se en la tasca que li plantegen l\'aplicaci\xc3\xb3 en un sentit massa estret i buscar estrat\xc3\xa8gies per complir amb el m\xc3\xadnim esfor\xc3\xa7, ignorant les possibilitats d\'estudi que els ofereix el programa. Moltes vegades l\'alumnat aconsegueix encerts partir de premisses inadequades, i a vegades fins poden resoldre el problemes que van m\xc3\xa9s enll\xc3\xa0 de la seva comprensi\xc3\xb3 utilitzant estrat\xc3\xa8gies que no estan relacionades amb el problema per\xc3\xb2 que serveixen per aconseguir el seu objectiu. D\'altra banda, exigeixen una major dedicaci\xc3\xb3 per part del profesorat, sobretot en la utilitzaci\xc3\xb3 de les TIC, encara que pot millorar la doc\xc3\xa8ncia, si es fan servir correctament. Tot i que, la inform\xc3\xa0tica est\xc3\xa0 en cont\xc3\xadnua evoluci\xc3\xb3, les aplicaciones milloren sense parar i aix\xc3\xb2 exigeix als docents una cont\xc3\xadnua i constant renovaci\xc3\xb3, perqu\xc3\xa8 no es queden obsolets davant les noves tecnologies i els seus propis alumnes els ensenyen a ells, perdent d\'aquesta manera l\'autoritat davant el seu propi alumnat.\n_START_SECTION_\nModels pedag\xc3\xb2gics associats a les apps educatives\n_START_PARAGRAPH_\nTotes les APPs existents beuen d\'un model/teoria pedag\xc3\xb2gic i apliquen diferents metodologies d\'aprenentatge en funci\xc3\xb3 del corrent/teoria al que s\'adscriguin, de la disponibilitat tecnol\xc3\xb2gica, del p\xc3\xbablic objectiu i dels objectius a assolir._NEWLINE_Ha de considerar-se que dif\xc3\xadcilment una app educativa seguir\xc3\xa0 estrictament un corrent o teoria pedag\xc3\xb2gica i far\xc3\xa0 servir una \xc3\xbanica metodologia. En la gran majoria d\'apps trobarem una combinaci\xc3\xb3 d\'enfocaments i de metodologies._NEWLINE_Els principals corrents que fonamenten l\'aprenentatge en les diverses apps educatives s\xc3\xb3n:\n_START_SECTION_\nCorrent conductista (behaviorista)\n_START_PARAGRAPH_\n"L\'aprenentatge succeeix quan els alumnes reben el refor\xc3\xa7 apropiat a l\'associaci\xc3\xb3 entre un est\xc3\xadmul i la resposta correcta"\xc2\xa0_NEWLINE_D\'aquest corrent se\'n deriven\xc2\xa0APPs que proporcionen informaci\xc3\xb3 i continguts. L\'alumne apr\xc3\xa8n mitjan\xc3\xa7ant la pr\xc3\xa0ctica amb aplicacions de text o audiovisuals que li permeten assolir i contrastar el seu nivell de coneixements sobre uns continguts determinats. L\'App proporciona acc\xc3\xa9s a continguts organitzats de menys a m\xc3\xa9s complexitat, utilitza recursos com proves test, formularis, q\xc3\xbcestionaris interactius, els quals reforcen les respostes correctes permetent l\'avan\xc3\xa7 en el proc\xc3\xa9s d\'aprenentatge. La interactivitat es limita a la comunicaci\xc3\xb3 amb un tutor per a la resoluci\xc3\xb3 de dubtes; entre companys \xc3\xa9s inexistent. La gran majoria d\'apps d\'aprenentatge d\'idiomes s\xc3\xb3n un exponent clar d\'aquest corrent. Altres exemples serien apps de formaci\xc3\xb3 en prevenci\xc3\xb3 de riscos laborals, formaci\xc3\xb3 matem\xc3\xa0tica... Acostumen a ser eines de refor\xc3\xa7 dins l\'aula.\n_START_SECTION_\nCorrent cognitivista\n_START_PARAGRAPH_\n"L\xe2\x80\x99aprenentatge \xc3\xa9s l\xe2\x80\x99adquisici\xc3\xb3 o reorganitzaci\xc3\xb3 de les estructures cognitives mitjan\xc3\xa7ant el processament i l\xe2\x80\x99emmagaztematge de la informaci\xc3\xb3"_NEWLINE_D\'aquest corrent se\'n deriven\xc2\xa0apps que proporcionen informaci\xc3\xb3 i continguts en format multim\xc3\xa8dia.\n_START_SECTION_\nTeoria cognitiva de l\xe2\x80\x99aprenentatge multim\xc3\xa8dia\n_START_PARAGRAPH_\n"L\xe2\x80\x99aprenentatge \xc3\xa9s un proc\xc3\xa9s actiu de filtratge, selecci\xc3\xb3, organitzaci\xc3\xb3 i integraci\xc3\xb3 de la informaci\xc3\xb3 sobre el coneixement anterior. La gent apr\xc3\xa8n m\xc3\xa9s profundament amb paraules i imatges (principi multim\xc3\xa8dia) que nom\xc3\xa9s amb paraules"\n_START_SECTION_\nTeoria de la c\xc3\xa0rrega cognitiva\n_START_PARAGRAPH_\n"Tot aprenentatge mobilitza una quantitat determinada de carga cognitiva entesa com la quantitat d\'esfor\xc3\xa7 mental total que s\'utilitza en la mem\xc3\xb2ria a curt termini. El disseny instruccional ha de facilitar la reducci\xc3\xb3 de la carga cognitiva en els estudiants"_NEWLINE_Amb les apps desenvolupades sota aquestes teories els alumnes aprenen mitjan\xc3\xa7ant la interacci\xc3\xb3 amb aplicacions multim\xc3\xa8dia mitjan\xc3\xa7ant les quals es genera nou coneixement. La interactivitat es limita a la comunicaci\xc3\xb3 amb un tutor per a la resoluci\xc3\xb3 de dubtes; entre companys \xc3\xa9s inexistent. Entre les aplicacions trobem aprenentatge d\'anatomia, geografia...\n_START_SECTION_\nCorrent Constructivista\n_START_PARAGRAPH_\n"L\'aprenentatge \xc3\xa9s un proc\xc3\xa9s actiu en el qual els alumnes construeixen una nova idea o concepte sobre la base del seu coneixement, l\xe2\x80\x99actual i el passat"_NEWLINE_D\'aquest corrent se\'n deriven\xc2\xa0apps que proporcionen continguts dependents del context i sistemes de col\xc2\xb7laboraci\xc3\xb3 i interacci\xc3\xb3. Teories que es desprenen del corrent constructivista:\n_START_SECTION_\nTeoria sociocultural\n_START_PARAGRAPH_\n"L\xe2\x80\x99aprenentatge t\xc3\xa9 lloc primerament de manera interpersonal (interacci\xc3\xb3 amb l\xe2\x80\x99entorn social) i despr\xc3\xa9s de manera intrapersonal (internalitzaci\xc3\xb3)"\n_START_SECTION_\nHeutagogia\n_START_PARAGRAPH_\n"Fa refer\xc3\xa8ncia a l\'estudi de l\'aprenentatge autodeterminat: \xc3\xa9s l\'estudiant qui determina qu\xc3\xa8 i com tindr\xc3\xa0 lloc l\'aprenentatge". Es pot considerar una evoluci\xc3\xb3 de l\'andragogia_NEWLINE_Sota aquestes teories es desenvolupen apps sobre la base de casos i exemples que s\'orienten a la resoluci\xc3\xb3 de problemes i la pressa de decisions i en definitiva a la creaci\xc3\xb3 de nou coneixement. La interacci\xc3\xb3 \xc3\xa9s molt alta amb el tutor i amb el companys i el treball col\xc2\xb7laboratiu esdev\xc3\xa9 pe\xc3\xa7a clau per a la construcci\xc3\xb3 d\'aprenentatge significatiu.\n_START_SECTION_\nAprenentatge basat en la resoluci\xc3\xb3 de problemes\n_START_PARAGRAPH_\n"L\xe2\x80\x99aprenentatge t\xc3\xa9 per objectius desenvolupar compet\xc3\xa8ncies de pensament cr\xc3\xadtic mitjan\xc3\xa7ant la presentaci\xc3\xb3 als alumnes de problemes complexes representatius d\'aquells que es trobaran en la seva pr\xc3\xa0ctica professional"\n_START_SECTION_\nAprenentatge contextualitzat\n_START_PARAGRAPH_\n"L\'aprenentatge es produeix a partir de l\'obtenci\xc3\xb3 d\'informaci\xc3\xb3 de l\'entorn per tenir una visi\xc3\xb3 d\'all\xc3\xb2 que est\xc3\xa0 succeint al voltant de l\'usuari i el seu dispositiu m\xc3\xb2bil"_NEWLINE_Dins aquesta metodologia s\'incorpora l\'aprenentatge basat en la localitzaci\xc3\xb3\n_START_SECTION_\nAprenentatge col\xc2\xb7laboratiu\n_START_PARAGRAPH_\nL\xe2\x80\x99aprenentatge es promogut, facilitat i refor\xc3\xa7at mitjan\xc3\xa7ant la interacci\xc3\xb3 i la col\xc2\xb7laboraci\xc3\xb3 entre els estudiants, "a m\xc3\xa9s de treballar conjuntament, cal cooperar en la consecuci\xc3\xb3 d\'una fita que no \xc3\xa9s possible assolir-la individualment"\n_START_SECTION_\nCorrent connectivista\n_START_PARAGRAPH_\n"L\xe2\x80\x99aprenentatge \xc3\xa9s un proc\xc3\xa9s de connexi\xc3\xb3 de nusos especialitzats o fonts d\xe2\x80\x99informaci\xc3\xb3"_NEWLINE_D\'aquest corrent se\'n derivaran\xc2\xa0apps que faciliten l\xe2\x80\x99acc\xc3\xa9s a una gran diversitat de fonts\xc2\xa0i aplicacions afavoridores de la comunicaci\xc3\xb3 interpersonal i la creaci\xc3\xb3 de xarxes._NEWLINE_"L\xe2\x80\x99aprenentatge \xc3\xa9s un proc\xc3\xa9s d\xe2\x80\x99exploraci\xc3\xb3, avaluaci\xc3\xb3, manipulaci\xc3\xb3, integraci\xc3\xb3 i navegaci\xc3\xb3. L\xe2\x80\x99aprenentatge amb \xc3\xa8xit t\xc3\xa9 lloc quan l\xe2\x80\x99aprenent resol problemes contextualitzats de la vida real mitjan\xc3\xa7ant la implicaci\xc3\xb3 activa en la resoluci\xc3\xb3 del problema, la comunicaci\xc3\xb3 extensiva i la col\xc2\xb7laboraci\xc3\xb3"\n_START_SECTION_\nFutur\n_START_PARAGRAPH_\nEn pocs anys el panorama de les ofertes d\'apps s\'ha ampliat tant que s\'han fet necess\xc3\xa0ries unes guies per navegar en elles. De fet l\'oferta \xc3\xa9s tan \xc3\xa0mplia que persones de totes les edats les poden baixar i utilitzar de forma senzilla i molts d\'aquests s\xc3\xb3n menors d\'edat, per tant han comen\xc3\xa7at a sorgir necessitats de controls d\'aquestes de manera que docents i pares han creat les seves pr\xc3\xb2pies eines d\'ajuda i de control en com\xc3\xba: s\'estan oferint certificats de qualitat i seguretat per part de\xc2\xa0diverses\xc2\xa0organitzacions, com la certificaci\xc3\xb3 EAS, la TWA, o Eduapp que\xc2\xa0fan una an\xc3\xa0lisi de l\'app d\'acord amb uns par\xc3\xa0metres de qualitat de continguts, presentaci\xc3\xb3 i execuci\xc3\xb3 i experi\xc3\xa8ncies d\'usuaris.  _NEWLINE_El futur de les apps est\xc3\xa0 en el seu disseny pedag\xc3\xb2gic i de programari: s\'estan publicant documents al voltant de com programar les apps en termes d\'accessibilitat on\xc2\xa0s\'estableixen\xc2\xa0els principis b\xc3\xa0sics pel disseny i desenvolupament d\'aquest tipus d\'aplicacions inform\xc3\xa0tiques per a dispositius m\xc3\xb2bils per totes les persones,\xc2\xa0tals com\xc2\xa0ara per a afavorir\xc2\xa0la portabilitat als formats dels dispositius m\xc3\xb2bil dels programaris m\xc3\xa9s utilitzats. La Portabilitat \xc3\xa9s l\'objectiu i la tasca que estan duent a terme tots els prove\xc3\xafdors de programari. S\'han creat est\xc3\xa0ndards, com per exemple el que va establir el consorci W3C (l\'organisme que gestiona l\'estructura del totes p\xc3\xa0gines\xc2\xa0d\'Internet) per la seva "construcci\xc3\xb3" i manteniment. _NEWLINE_Cal considerar que les formes de (auto)distribuci\xc3\xb3 d\'aquestes aplicacions s\xc3\xb3n m\xc3\xa9s que mai desenvolupades: segons una enquesta de e-marketer de fa un parell d\'anys, ja hi ha m\xc3\xa9s dispositius m\xc3\xb2bils que persones i tot implica una zona de captaci\xc3\xb3 enorme. La p\xc3\xa0gina d\'estad\xc3\xadstiques Statista presenta un informe del juny de l\'any 2016 en el qual parla d\'uns 6 milions d\'apps entre les "botigues en l\xc3\xadnia" dels majors distribu\xc3\xafdors (Google Play, Apple App store, Window Store, etc.). _NEWLINE_Segons\xc2\xa0Digitaltrend, lloc\xc2\xa0especialitzat en les tend\xc3\xa8ncies del mercat de les apps, unes de les m\xc3\xa9s utilitzades\xc2\xa0s\xc3\xb3n\xc2\xa0les aplicacions\xc2\xa0educatives Duolingo, Khan Academy, Coursera i edx. La\xc2\xa0primera es fa servir per aprendre idiomes i les \xc3\xbaltimes dues s\xc3\xb3n la versi\xc3\xb3 app\xc2\xa0d\'Acad\xc3\xa8mies\xc2\xa0de MOOCs, fenomen d\'educaci\xc3\xb3 massiva en l\xc3\xadnia que ha tingut un \xc3\xa8xit impressionant en els \xc3\xbaltims anys. _NEWLINE_En el debat al voltant de la q\xc3\xbcesti\xc3\xb3 de si els\xc2\xa0m\xc3\xb2bils\xc2\xa0i les xarxes socials s\xc3\xb3n bones o dolentes no es pot negar que en alguns casos siguin \xc3\xbatils i el repte de les Institucions i de tots els que treballen al voltant de l\'educaci\xc3\xb3 i formaci\xc3\xb3 \xc3\xa9s afavorir que es faci bon \xc3\xbas d\'aquest tipus de programaris que cadasc\xc3\xba t\xc3\xa9 o tindr\xc3\xa0 dins la seva pr\xc3\xb2pia butxaca.'